Palautus viikoille 3 & 4

Kyselin IRCissä asiasta ja oli kuulemma OK jos palautan kahden viikon edestä kerrallaan, eli tässä viikolle 3 ja 4 palautus.

Keon toteuttaminen oli hieman helpompaa mitä olin odottanut, viimeistelin myös A*-algoritmin ja loin ohjelmalle testin joka käyttää -tällä hetkellä- hieman kömpelösti saamaansa taulukkomuotoista labyrinttiä pohjanaan, ratkaisee sille reitin ja tulostaa sen.

Algoritmin suorituskyvyn mittaaminen jäi vähäiseksi ja siihen olisi varmaan syytä paneutua viikolla 5, se on myös hieman epäselvää miten sen konkreettisesti toteuttaa. Järkyttävän kokoisella tai kompleksilla labyrintilla aikaa mitaten? Kokeilin toteuttamaani minimikekoa 10000 alkiolla eikä sen kaikkien alkioiden järjestyksessä palauttamisessa tuntunut kuluvan kovinkaan kauaa. 

Seuraavaksi on kiikarissa toteuttaa labyrinttien lukeminen tiedostoista ja niiden ratkaiseminen.